বাঘারপাড়া ও যশোর কোতয়ালী থানাসহ সংশ্লিষ্ট বিভিন্ন অফিসে খোঁজ নিয়েও তরিকুলের সন্ধান মেলেনি উল্লেখ করে জাহানারা বেগম বলেন, ‘আমি শুনেছি তারা আমার ছেলেকে গাড়িতে করে তুলে নিয়ে গিয়েছিল। আমি মা হিসেবে জানি আমার ছেলে কোনো সন্ত্রাসী বা দুস্কৃতকারী ছিল না। আমার জানা মতে, তার বিরুদ্ধে কোনো মামলাও নেই। ছেলে যদি কোনো অন্যায় করে থাকে তাহলে প্রচলিত আইন অনুযায়ী তার বিচার করা যেতে পারে।’ জানতে চাইলে বাঘারপাড়া থানার ভারপ্রাপ্ত কর্মকর্তা (ওসি) মনিরুল আলম বলেন, ‘এ বিষয়ে অনেকে ফোন করে জানতে চাইছে। আমি কিছু জানি না। তবে তরিকুল নামে এক যুবকের লাশ উদ্ধারের খবর নড়াইল সদর থানার ওসি আমাকে জানিয়েছেন।’ এলাকাবাসী বলছেন, সকালে নড়াইল-যশোর সড়কের পাশে একটি মরদেহ পড়ে থাকতে দেখে পুলিশে খবর দেয় স্থানীয়রা। পরে পুলিশ এসে মরদেহটি উদ্ধার করে। নিহতের শরীরের বিভিন্ন স্থানে গুলীর চিহ্ন রয়েছে বলে জানান তারা।